Diari Oficial de la Generalitat Valenciana


Sumari del DOGV 8391, del 26-09-2018 (2018/8699)

Aprovació definitiva de l'estudi de detall per a la modificació de l'alineació de la rotonda de l'avinguda Illes Columbretes amb el carrer de Peníscola i la regularització de llindars en l'àmbit PAI sector 5 Solaes i part del sol urbà (exp. MPG/3397-Urbanisme).
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8391

Data del DOGV
:   26-09-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8699


Data del document
:   31-08-2018

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * pla d'urbanisme
    * administració local

Aprovació definitiva de l'estudi de detall per a la modificació de l'alineació de la rotonda de l'avinguda Illes Columbretes amb el carrer de Peníscola i la regularització de llindars en l'àmbit PAI sector 5 Solaes i part del sol urbà (exp. MPG/3397-Urbanisme). [2018/8699]  
Expedient: MPG/3397. Estudi detall per a la modificació de l'alineació de la rodona d'intersecció de l'av. Columbretes amb el carrer Peníscola i la regularització de llindes en l'àmbit PAI Sector 5, Solaes, i part del sòl urbà.  
El Ple de l'Ajuntament de Benicarló, en sessió ordinària celebrada el 26 de juliol de 2018, va adoptar, entre d'altres, el següent acord:  
«10. Dictamen a la proposta d'aprovació definitiva, de l'estudi de detall per a la modificació de l'alineació de la rodona d'intersecció de l'avinguda Illes Columbretes amb el carrer Peníscola i la regularització de llindars de les dues parcel·les afectades per aquesta modificació, en l'àmbit del PAI UE-sector 5, Solaes, i part del sol urbà (MPG/3397).  
  
Done compte del dictamen de la Comissió Informativa de l'Àrea de Serveis al Territori que va tenir lloc en data 18 de juliol de 2018, que és del següent tenor literal:  
«Se sotmet a consideració de la comissió el següent informe-proposta del TAG d'Urbanisme, Jesús Hernández Lahera, de data 11 de juny de 2018:  
«En relació amb l'expedient MPG/3397 d'Urbanisme, relatiu a la proposta d'estudi de detall per a la modificació de l'alineació de la rodona d'intersecció de l'Avinguda Columbretes amb el Carrer Peníscola i la regularització de llindes de les dues parcel·les afectades per aquesta modificació, en l'àmbit del PAI UE-Sector 5, Solaes, i part de sòl urbà, el promotor del qual és D. J A.B, sent el Tècnic redactor l'Arquitecte D. Jaime Ibáñez Masip, des del punt de vista jurídic, pertoca manifestar que el present informe, no supleix en cap cas, als informes preceptius que corresponga emetre al funcionari d'aquesta Corporació, que tinga assignada aquesta funció en la fitxa descriptiva del seu lloc de treball; als quals s'hagen pogut sol·licitar o que preceptivament s'hagen d'emetre, per a la vàlida adopció dels acords corresponents, perquè el present expedient es tramite conforme al procediment establit legalment.  
  
Així doncs, hem d'indicar que no és competència d'aquest TAG d'Urbanisme l'emissió d'aquest informe, ja que no apareix contemplada entre les funcions de la RPT del lloc de treball denominat adjunt a la prefectura de serveis, urbanisme i obres, de l'Ajuntament de Benicarló, que ocupa el TAG d'Urbanisme, l'emissió d'informes, ja que únicament s'indica l'emissió de la proposta de resolució dels expedients, per la qual cosa hauria de modificar-se la fitxa descriptiva del citat lloc de treball, per a evitar irregularitats en els procediments administratius en els quals poguera intervenir.  
No obstant això, i en honor al principi de bona fe, que sempre ha presidit les actuacions d'aquest TAG d'Urbanisme en els diferents expedients en què ha intervingut al llarg dels anys, podem indicar que:  
  
  
Relació de fets  
I. En data 22 de setembre de 2017 (registre d'entrada número 17 153), J.A.B, amb domicili a l'efecte de notificacions en Benicarló, presenta escrit sol·licitant l'aprovació municipal d'una proposta d'estudi de detall, per a la modificació de l'alineació de la rodona d'intersecció de l'avinguda Illes Columbretes amb el carrer Peníscola i la regularització de llindars de les dues parcel·les afectades per aquesta modificació, en l'àmbit del PAI UE-Sector 5, Solaes, i part de sòl urbà (expedient MPG/3397 d'urbanisme).  
II. Mitjançant Decret d'Alcaldia, de data 16 de març de 2018, es va aprovar inicialment l'Estudi de Detall i es va resoldre sotmetre l'anterior document a informació pública durant el termini de 20 dies (article 57.1.a, LOTUP), a comptar des de la publicació del corresponent anunci en el Diari Oficial de la Generalitat Valenciana, que va tenir lloc el 26 d'abril de 2018 (DOGV 8282), també apareix publicat anunci en el diari El Mundo de data 08.06.18.  
III. Durant aquest període d'informació pública, no consta la presentació de cap al·legació a l'expedient.  
  
Fonaments de dret  
Primer. Atés el que es disposa en els articles 41 i 57 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), quant a l'objecte, finalitat, límit i tramitació dels estudis de detall.  
Segon. L'expedient s'ha tramitat amb la totalitat de les formalitats legals pertinents pel que, en mèrit de l'exposat, de conformitat amb les disposicions citades i altra normativa d'aplicació pertoca elevar al Ple de l'Ajuntament la següent:  
  
Proposta de resolució  
Primer. Aprovar de manera definitiva, l'Estudi de Detall per a la modificació de l'alineació de la rodona d'intersecció de l'Avinguda Illes Columbretes amb el Carrer Peníscola i la regularització de llindes de les dues parcel·les afectades per aquesta modificació, en l'àmbit del PAI UE-Sector 5 Solaes i part de sòl urbà (expedient MPG/3397 d'urbanisme), presentat en data 22 de setembre de 2017 (registre d'entrada número 17 153), per J.A.B., amb domicili a l'efecte de notificacions a Benicarló.  
Segon. Aquest acord haurà de publicar-se en el Diari Oficial de la Generalitat Valenciana i notificar-se a les persones interessades que consten en l'expedient.  
Tercer. Notifiqueu aquesta resolució a la persona interessada, indicant-li que aquest acte posa fi a la via administrativa conforme a l'article 52.2 de la Llei 7/1985, de 2 d'abril, Reguladora de les Bases de Règim Local, i contra la mateixa es podrà interposar directament recurs contenciós-administratiu [articles 25.1 de la Llei 29/1998 (LJCA) i 123.1 de la Llei 39/2015 (LPACAP)] davant el Jutjat del Contenciós Administratiu corresponent de Castelló en el termini de dos mesos [article 46.1 de la Llei 29/1998 (LJCA)] a comptar a partir de l'endemà del rebut de la present notificació.  
No obstant això, de manera potestativa podrà, amb caràcter previ al recurs judicial indicat, interposar recurs de reposició davant el mateix òrgan que ha dictat l'acte [article 123.1 de la Llei 39/2015 (LPACAP)] en el termini d'un mes [article 124.1 de la Llei 39/2015 (LPACAP)] a comptar a partir de l'endemà del rebut de la present notificació, en aquest cas no podrà interposar el recurs judicial contenciós-administratiu fins que s'haja resolt expressament o s'haja produït la desestimació presumpta del recurs de reposició [article 123.2 de la Llei 39/2015 (LPACAP)], la qual cosa es produeix transcorregut un mes des de la seua interposició sense que s'haja notificat la seua resolució [article 124.2 de la Llei 39/2015 (LPACAP)].  
Tot açò sense perjudici que puga exercitar, si escau, qualsevol altre recurs que estime pertinent [article 40.2 de la Llei 39/2015 (LPACAP)].  
  
Per la qual cosa tinc el deure d'informar i advertir que l'opinió jurídica recollida en aquest informe se sotmet a qualsevol altra millor fundada en dret.».  
Sotmesa a votació l'anterior proposta, s'acorda per unanimitat dictaminar favorablement la seua aprovació.»  
Intervencions i deliberacions:  
[...]  
Votació:  
Sotmés el dictamen a votació del Ple de la corporació, s'aprova per unanimitat de totes les persones assistents.»  
  
Benicarló, 31 d'agost de 2018.- L'alcalde en funcions: Domingo Roca Prats.